Dentur verður lagdur á eina javnvág millum hugna og at tosa um tað trupla. Hetta er eitt skipað tilboð, har eisini verður tosað opið um tað sum rørir seg hjá luttakararunum. Umframt bólkatilboðið veita vit einstaklingasamrøður og familjusamrøður eftir tørvi. Teir tannáringar, sum ikki vilja vera við í bólki, kunnu eisini fáa hjálp á tann hátt. Áðrenn eg byrjaði í bólkinum, krógvaði eg fyri øllum, hvussu eg hevði tað og tosaði ikki við nakran um tað. Nú tosi eg við hini í bólkinum og við mammu. Eg havi tí altíð følt at tað er mín skyld, at hann drekkur. Tá ið eg byrjaði í bólkinum, fann eg útav, at tað er ikki mín skyld. –Genta, 15 ár Eg hugsi so nógv samanborið við mínar vinir. –Genta, 16 ár Tilboðini hjá Øll hava rætt til góð barnaár Øll tilboðini hjá Øll hava rætt til góð barnaár eru ókeypis. Tilboðið er fyri allar familjur, sum hava–ella hava havt–rústrupulleikar heima. Hetta merkir til dømis, at ein kann eisini melda seg til, hóast annað av foreldrunum t. d. ikki hevur rúsað seg í longri tíð. Nógv uppliva, at rústrupulleikin er burtur, men at avleiðingarnar og tann neiliga ávirkanin á familjuna og tey sjálv sita eftir.